નવી દિલ્હીઃ ટી-૨૦ વર્લ્ડકપની બીજી સેમિફાઇનલમાં ભારતનો વેસ્ટ ઇન્ડીઝ સામે પરાજય થયો. ભારતની આ હાર પર વેસ્ટ ઇન્ડીઝના પ્રશંસકો અને ખેલાડીઓ ઉપરાંત કોઈ બીજા દેશના ખેલાડીને પણ બહુ જ ખુશી થઈ. બાંગ્લાદેશના મુશફિકુર રહીમને ભારતની હાર પર બહુ જ આનંદ થયો. રહીમ ટીમ ઇન્ડિયાની હારથી એટલો બધો ખુશ થઈ ગયો હતો કે તેણે ટ્વિટ કરીને પોતાની ખુશી વ્યક્ત કરી નાખી, જેમાં તેણે લખ્યું હતું, ”આ છે ખુશી… હાહાહા… સેમિફાઇનલમાં ભારતની હાર…” આ ટ્વિટ સાથે જ કેપ્ટન ધોનીની મેચ બાદ પ્રેઝન્ટેશન સેરેમનીની તસવીર પણ શેર કરી.